
A1 Gaming League отново събра феновете на електронните спортове на Aniventure Comic Con 2026

· Турнирите предложиха общ награден фонд от 6 400 евро.
· Над 600 участници се включиха в състезанията на A1 Gaming League по време на фестивала.
· Над 10 000 уникални потребители използваха мобилната мрежа на А1 в района на събитието, а генерираният трафик достигна близо 1 600 GB.
За поредна година А1 превърна Aniventure Comic Con в сцена за оспорвани гейминг битки и срещи между феновете на електронните спортове. По време на тазгодишното издание компанията организира надпревари по Brawl Stars, Clash Royale, Counter-Strike, League of Legends, EA FC 2026 и Rocket League. Фестивалът привлече над 25 000 посетители в Inter Expo Center, а повече от 600 геймъри се включиха в състезанията на А1 с общ награден фонд от 6 400 евро.
Всички надпревари бяха част от A1 Gaming League – най-голямата лига за електронни спортове у нас, която компанията развива последователно от 2018 г. Тази година зоната отново събра любители и професионални играчи, които премериха сили в едни от най-популярните игри.
През 2026 г. A1 Gaming League предложи още по-разнообразна програма. Наред с утвърдените дисциплини като Counter-Strike, League of Legends и EA SPORTS FC 26, за първи път беше включен и Rocket League, който допълни състезателната програма. Мобилният гейминг също беше силно застъпен с Brawl Stars и Clash Royale, а водещ на мобилния шампионат беше Слави Панайотов (The Clashers). Така А1 предложи богато портфолио от игри, което даде възможност на още повече играчи да се включат в надпреварите.
[bookmark: _Hlk234832176]Интересът към фестивала се отрази и на потреблението в мобилната мрежа на А1. В района на Aniventure Comic Con тя беше използвана от над 10 000 уникални потребители, като близо 4 000 от тях се възползваха от възможностите на 5G ULTRA. За двата дни беше генериран мобилен трафик от близо 1 600 GB, а средната скорост на сваляне в 5G ULTRA достигна над 200 Mbit/s.
Гейминг зоната на А1 отново беше сред най-посещаваните пространства на фестивала, събирайки на едно място любители на игрите от всички възрасти. 


А1, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2025 г. A1 България отчита приходи от 895 млн. евро, а сравнимата EBITDA e 371 млн. евро.
A1 Group е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2025 година възлизат на 5,6 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.

